Petak, 17.4.2020.

HRVATSKI JEZIK

Danas ćete iz HJ pisati svoju priču.

Zadatak 1.

Pročitaj ponuđene riječi: *livada, cvijeće, dječaci, lopta, sunce, zmaj, ptice, vlati trave, leptiri, pčele, oblaci, kiša, mokra odjeća, velika krošnja stabla, zaklon, mravi, mama, djevojčice, veselje, tuga.*

Zadatak 2.

Razmisli malo o pročitanim riječima.

Poveži riječi i napiši svoju priču. Priča može biti tužna, sretna, opisivati osjećaje likova, opisivati događaj koji se mogao dogoditi, možda se nešto iznenada dogodilo…….

U priči ne moraš iskoristiti sve riječi. Samo one koje su ti potrebne za TVOJU priču (ovisno o događaju o kojem ćeš pisati). Naravno da ćeš priču proširiti i svojim riječima.

Zadatak 3.

Priča mora imati svoje dijelove (uvod, glavni dio, završetak). Svaki dio započeti u novom retku i malo uvući udesno.

Naslov odaberi sam/a. Pazi na pravopis (veliko slovo, kvačice, znakove na kraju rečenica).

Vjerujem da će priče biti odlične!

**Napomena:** ovu zadaću ne trebaš slati. Samo napiši naslov i datum u pisanku. Priče ćemo čitati u našoj učionici.

Maštaj i piši!

Ugodan vikend i pozdrav od učiteljice!